## Zakon o izmjenama i dopunama Zakona o sprječavanju pranja novca

### NN 117/2003 (23.7.2003.), Zakon o izmjenama i dopunama Zakona o sprječavanju pranja novca

# HRVATSKI SABOR

if !supportEmptyParas endif

1642

Na teme­lju članka 88. Ustava Republike
Hrvatske, donosim

## ODLUKU

### O PROGLAŠENJU ZAKONA O IZMJENAMA I DOPUNAMA ZAKONA O SPRJEČAVANJU PRANJA NOVCA

Proglašavam Zakon o izmjenama i dopunama Zakona
o sprječavanju pranja novca, koji je donio Hrvatski sabor na sjednici 15. srp­nja
2003.

Broj: 01-081-03-2631/2
Zagreb, 18. srp­nja 2003.

Predsjednik
Republike Hrvatske
**Stjepan Mesić,** v. r.

## ZAKON

### O IZMJENAMA I DOPUNAMA ZAKONA O SPRJEČAVANJU PRANJA NOVCA

Članak 1.

U Zakonu o sprječavanju pranja novca (»Narodne
novine«, br. 69/97., 106/97., 67/01. i 114/01.) članak 1. mijenja se i glasi:

»(1) Ovim se Zakonom propisuju: mjere i radnje u
bankarskom, novčarskom i drugom poslovanju koje se poduzimaju radi otkrivanja i
sprječavanja pranja novca i sprječavanja financiranja terorizma, obveznici
provedbe mjera i radnji koji su dužni postupati prema ovom Zakonu, djelovanje i
postupci Ureda za sprječavanje pranja novca u otkrivanju sumnjivih transakcija
kojima se prikriva pravi izvor novca i imovine ili prava za koje postoji sumnja
da su pribavljena na nezakonit način u zemlji ili inozemstvu (u daljnjem
tekstu: pranje novca), te uređuju i druga pitanja od značaja za razvoj
preventivnog sustava u sprječavanju pranja novca.

(2) Mjere i radnje za otkrivanje i sprječavanje
pranja novca poduzimaju se pri ulaganju, preuzimanju, zamjeni, raspačavanju
novca, pri sklapanju pravnih poslova kojima se stječe ili koristi imovina te
ostalim oblicima raspolaganja novcem, pravima i drugom imovinom koji mogu poslužiti
za pranje novca (u daljnjem tekstu: transakcije).«

Članak 2.

U članku 2. stavku 1.
podstavku 1. iza riječi: »banke i« dodaje se riječ: »stambene«.

Iza podstavka 1. dodaje
se novi podstavak 2. koji glasi:

»– štedno kreditne
zadruge,« .

Dosadašnji podstavak 2.
koji postaje podstavak 3. mijenja se i glasi:

»– investicijski
fondovi i društva za upravljanje investicijskim fondovima,«.

Iza dosadašnjeg
podstavka 2. koji je postao podstavak 3. dodaje se novi podstavak 4. koji
glasi:

»– mirovinski fondovi i
društva za upravljanje mirovinskim fondovima,«.

Dosadašnji podstavak 3.
koji postaje podstavak 5. mijenja se i glasi:

»– Financijska agencija
i Hrvatska pošta d.d.,«.

Dosadašnji podstavci 4.
do 6. postaju podstavci 6. do 8.

Dosadašnji podstavak 7.
koji postaje podstavak 9. mijenja se i glasi:

»– ovlašteni mjenjači,«.

Dosadašnji podstavak 8.
postaje podstavak 10.

Dosadašnji podstavak 9.
koji postaje podstavak 11. mijenja se i glasi:

»– priređivači igara na
sreću za lutrijske igre, za igre u casinima, za kladioničke igre i za igre na
sreću na automatima.«

Iza stavka 1. dodaje se novi stavak 2. koji
glasi:

»(2) Obveznici iz stavka 1. ovoga članka koji
imaju pod­ružnice u inozemstvu ili imaju u većinskom vlasništvu ili pod
kontrolom financijske institucije u inozemstvu, u državama u kojima se ne
primjenjuju standardi u sprječavanju pranja novca, dužni su provoditi mjere za
sprječavanje pranja novca propisane ovim Zakonom ako one nisu u suprotnosti sa
zakonima i drugim propisima tih država.«

U dosadašnjem stavku 2.
koji postaje stavak 3. iza riječi: »primanja, » dodaju se riječi: » i slanja »,
iza riječi: »putovanja, » dodaju se riječi: » organizatori izvođenja dražbi, »,
a riječ: »depozita« zamjenjuje se riječju: »sredstava«.

Članak 3.

U članku 5. stavku 1.
riječi: »jedinstveni matični broj gra­đana« zamjenjuju se riječima:
»identifikacijski broj ili datum rođenja«.

Iza stavka 2. dodaje se
novi stavak 3. koji glasi:

»(3) Prilikom otvaranja
računa ili drugih oblika uspostav­ljanja trajnije poslovne suradnje, obveznik je
dužan zatražiti od stranke izjavu s podacima o stvarnom vlasniku pravne osobe i
popisom članova Uprave na način predviđen ovim Zakonom i na njemu utemeljenim
propisima, a u svrhu utvrđivanja identiteta stvarnog vlasnika.«

Dosadašnji stavci 3.,
4. i 5. postaju stavci 4., 5. i 6.

Dosadašnji stavak 6.
briše se.

Članak 4.

U članku 6. stavku 1.
riječi: »4. stavka 2., 3., 4. i 5.« zamjenjuju se riječima: »8. stavka 1.«

U stavku 2. podstavak
1. mijenja se i glasi:

»– podaci o
nalogodavatelju i osobi kojoj je namijenjena transakcija i to: naziv, sjedište
i matični broj za pravne osobe odnosno ime i prezime, adresa i identifikacijski
broj ili datum rođenja za fizičke osobe,«.

Stavak 3. briše se.

Članak
5.

Članak 7. mijenja se i glasi:

»Obveznik će odbiti
obaviti transakciju:

– iz članka 4 stavka
2., 3., 4. i 5. ovoga Zakona ako nije u mogućnosti identificirati stranku,

– iz članka 8. stavka
1. ako ne utvrdi podatke iz članka 5. i 6. ovoga Zakona i

– ako stranka u
svojstvu punomoćnika ne pruži punomoć iz članka 5. stavak 5. ovoga Zakona.«

Članak 6.

U članku 8. stavak 1.
mijenja se i glasi:

»(1) Obveznik će
identificirati stranku i Uredu dostaviti podatke iz članaka 5. i 6. ovoga
Zakona u roku tri dana od obav­ljanja transakcije, za sve transakcije iz članka
4. stavka 2. i 3. ovoga Zakona ako je vrijednost transakcije 200.000,00 kuna
ili veća i za transakcije iz članka 4. stavka 4. i 5. ovoga Zakona na način
predviđen ovim Zakonom i na njemu utemeljenim propisima.«

U stavku 3. riječi:
»prema stavku 1. ovoga članka« zamjenjuju se riječima: »o transakcijama ako
postoji sumnja da se radi o pranju novca iz članka 4. stavka 5. ovoga Zakona,«.

U stavku 4. iza riječi: »naravi transakcije«
dodaju se riječi: »iz stavka 3.«.

Stavak 5. briše se.

Članak 7.

Iza članka 9. dodaje se članak 9.a i naslov
iznad njega koji glase:

»Odvjetnik, odvjetničko
društvo, javni bilježnik, revizorska tvrtka, ovlašteni revizor, pravne ili fizičke
osobe koje obavljaju računovodstvene poslove ili poslove poreznog savjetovanja

Članak 9.a

(1) Odvjetnik, odvjetničko
društvo i javni bilježnik dužni su na propisani način obavješćivati Ured kada u
svom radu obavljaju financijsku transakciju ili drugu transakciju s imovinom,
ako postoji sumnja da se radi o pranju novca.

(2) Kada odvjetnik i odvjetničko
društvo zastupaju stranku u sudskim i upravnim postupcima, nisu u obvezi
postupiti u skladu s odredbom stavka 1. ovoga članka.

(3) Revizorska tvrtka,
ovlašteni revizor i pravne ili fizičke osobe koje obavljaju računovodstvene
poslove ili poslove poreznog savjetovanja dužni su na propisani način obavješćivati
Ured kada u obavljanju poslova iz svoga djelokruga utvrde da u svezi s određenim
transakcijama postoji sumnja da se radi o pranju novca.

(4) Bez obzira na
odredbe navedenih stavaka ovoga članka, odvjetnik, odvjetničko društvo, javni
bilježnik, revizorska tvrtka, ovlašteni revizor i pravne ili fizičke osobe koje
obavljaju računovodstvene poslove ili poslove poreznog savjetovanja obavijestit
će Ured na propisani način, u svim slučajevima kada od njih stranka zatraži
savjet vezan za pranje novca.«

Članak 8.

Iza članka 21. dodaje
se članak 21.a i naslov iznad njega koji glase:

»Nadzor nad obveznicima u provedbi Zakona

Članak 21.a

(1) Nadzor nad
obveznicima iz članka 2. ovoga Zakona koji moraju postupati prema ovom Zakonu
obavljaju Hrvatska narodna banka, Komisija za vrijednosne papire, Agencija za
nadzor mirovinskih fondova i osiguranja, Direkcija za nadzor društava za
osiguranje, i to:

– Hrvatska narodna
banka obavlja nadzor nad obveznicima iz članka 2. stavka 1. podstavka 1. ovoga
Zakona,

– Komisija za
vrijednosne papire obavlja nadzor nad obveznicima iz članka 2. stavka 1.
podstavka 3. i 8. ovoga Zakona,

– Agencija za nadzor
mirovinskih fondova i osiguranja obavlja nadzor nad obveznicima iz članka 2.
stavka 1. podstavka 4. ovoga Zakona,

– Direkcija za nadzor
društava za osiguranje obavlja nadzor nad obveznicima iz članka 2. stavka 1.
podstavka 7. ovoga Zakona.

(2) Nadzorne službe Ministarstva
financija i Ured obavljat će nadzor nad svim obveznicima iz djelokruga svoje
nadležnosti.«

Članak 9.

Članak 22. i naslov
iznad njega mijenjaju se i glase:

»Provedbeni propisi

Članak 22.

Ministar financija dužan je donijeti potrebne
propise za provedbu ovoga Zakona vezano za:

– način identifikacije stranke iz članka 5.
ovoga Zakona,

– način određivanja identifikacijskog broja iz članka
5. i 6. ovoga Zakona,

– način i rokove obavješćivanja Ureda o
transakcijama iz članka 8. ovoga Zakona,

– način vođenja popisa o prikupljenim podacima
iz članka 4., 5., 6. i 8. ovoga Zakona,

– uvjete pod kojima obveznici za određene
stranke nisu dužni obavješćivati Ured o gotovinskim transakcijama iz članka 8.
stavka 1. ovoga Zakona i

– način i rokove obavješćivanja Ureda o
transakcijama iz članka 9.a ovoga Zakona.«

Članak 10.

(1) Propise iz članka 9. ovoga Zakona donijet će
ministar financija u roku 60 dana od dana stupanja na snagu ovoga Zakona.

 (2) Do stupanja na snagu propisa iz stavka 1.
ovoga članka ostaju na snazi provedbeni propisi donijeti na temelju Zakona o
sprječavanju pranja novca (»Narodne novine«, br. 69/97., 106/97., 67/01. i
114/01.).

Članak 11.

Ovlašćuje se Odbor za
zakonodavstvo Hrvatskoga sabora da utvrdi i izradi pročišćeni tekst Zakona o
sprječavanju pranja novca.

Članak 12.

Ovaj Zakon stupa na snagu osmoga dana od dana
objave u »Narodnim novinama«, a primjenjuje se od 1. siječnja 2004.

Klasa: 451-04/03-01/01
Zagreb, 15. srpnja 2003.

HRVATSKI
SABOR

 Predsjednik
Hrvatskoga sabora **Zlatko** **Tom****či****ć,** v. r.

Zakon, NN 117/2003-1642